# 2012 DA14

2012 DA$_{14}$ o (367943) Duende és un asteroide proper a la Terra amb un diàmetre estimat de 50 m i una massa de 190.000 tones mètriques. Va ser descobert el 22 de febrer de 2012, per l'Observatori Astronòmic de Mallorca amb els telescopis de La Sagra telecontrolats des de Mallorca, set dies després de passar a 0,0174 ua (2.600.000 km) de la Terra. Els càlculs mostren que en el 15 de febrer de 2013, la distància entre l'asteroide i el punt central de la Terra va ser de 0,0002276 ua (34.050 km). L'asteroide passà a 27.700 km de la superfície terrestre. Aquest és un acostament rècord d'un objecte conegut d'aquesta mida.

## Passada de 2013

El 9 de gener de 2013, l'asteroide es va recuperar per l'Observatori de Las Campanas i l'arc augmentat d'observació va ser de 10 dies a 321 dies. Se sap ara que en el 15 de febrer de 2013 a les 08:25 Universal Time, l'asteroide passà a una distància de 0,0002276 ua (34.050 km) des del punt central de la Terra, amb una regió d'incertesa d'aproximadament 0,0000001 ua (15 km). Passà a 27.700 quilòmetres per sobre de la superfície terrestre, més a prop dels satèl·lits en òrbita geosíncrona. No serà visible per a l'ull nu, però breument arribarà a un màxim històric d'aproximadament 7,2 de magnitud aparent. El lloc més adequat per al màxim acostament serà Indonèsia. Europa de l'Est, Àsia i Austràlia també estan ben situats per veure l'asteroide en la seva màxima aproximació. Es creu que l'asteroide no passi per sota dels 1950 km de qualsevol satèl·lit. L'Observatori Goldstone observà el 2012 DA$_{14}$ amb radar del 16 al 20 de febrer.
L'acostament màxim a la Terra reduirà el període orbital de 2012 DA$_{14}$ de 368 dies a 317 dies i la pertorbació de la classe Apollo a l'Aton dels asteroides propers a la Terra. El següent acostament important prop de la Terra serà el 15 de febrer de 2046 quan l'asteroide passarà a una distància no superior a 0,01 ua (1.500.000 km) des del punt central de la Terra.
El matí del 15 de febrer de 2013 una forta explosió atmosfèrica i una pluja de meteorits va tenir lloc sobre Txeliàbinsk, Rússia. Els fragments del meteorit van caure en una zona poc poblada de la regió de Txeliàbinsk, segons va declarar el Ministeri d'Emergències en un comunicat. El portaveu del Ministeri de l'Interior, Vadim Kolesnikov va dir que 102 persones havien demanat assistència mèdica després de l'incident, sobretot per al tractament de lesions de vidres trencats per les explosions. Kolsenikov també va dir que prop de 6000 peus quadrats d'un sostre en una fàbrica de zinc s'havia esfondrat.

## Riscos

* L'asteroide no impactarà a la Terra en el 29 de febrer de 2016.
* Hi ha un risc acumulatiu de 0,00000021% (1 en 4.700.000) que 2012 DA$_{14}$ impacti amb la Terra entre 2080 i 2111.
* Està classificat com un baix de −7.44 en l'Escala de Palerm. (El risc és menor que un vint-i-setena milionèsima part del risc de fons estimat que asteroide de mida similar impacti durant aquest període. S'estima que hi ha més d'un milió d'asteroides propers a la Terra més petits que 100 metres.)
* Està classificat com a 0 (Sense Perill) en l'Escala de Torí.
Si impactés contra la Terra, s'estima que entraria a l'atmosfera a 12,7 km/s amb una energia cinètica de 3,5 megatones de TNT, i produiria una ràfega d'aire amb l'equivalent de 2,9 megatones de TNT a una altitud d'aproximadament 8,5 quilòmetres. L'esdeveniment de Tunguska s'ha estimat en 3-20 megatones. Els asteroides d'uns 50 metres de diàmetre s'espera que impactin la Terra una vegada cada 1200 anys aproximadament. Aquest impacte podria resultar en una destrucció de ciutats, ja que els asteroides de més de 35 metres de diàmetre poden ser una amenaça per a un poble o ciutat.
Estimacions d'explosions en l'aire d'un asteroide rocós amb un diàmetre d'entre 30 i 85 metres :
| Diàmetre | Energia cinètica a l'entrada atmosfèrica | Energia de la ràfega d'aire | Altitud de la ràfega d'aire | Freqüència de mitjana |
| 30 m | 708 kt | 530 kt | 16,1 km | 185 anys |
| 50 m | 3,3 Mt | 2,9 Mt | 8,5 km | 764 anys |
| 70 m | 9 Mt | 8,5 Mt | 3,4 km | 1900 anys |
| 85 m | 16.1 Mt | 15,6 Mt | 0,435 km | 3300 anys |
La taula anterior utilitza la densitat pedregosa Sentry de l'asteroide de 2600 kg/m³, Velocitat d'entrada en l'atmosfera del Sentry (V$_{impact}$) de 12,7 km/s, i un angle de 45 graus.

### Majors avaluacions de riscos

En el 2012 hi va haver un risc acumulatiu de 0,033% (1 en 3.030) que 2012 DA$_{14}$ impacti la Terra algun cop entre 2026 i 2069. En el 2012 es va saber també que l'asteroide passaria més a prop de la superfície terrestre que 3,2 radis terrestres durant la passada de 2013. Eliminant una entrada de la Taula de Risc Sentry és una predicció negativa, una predicció que no hauria de passar.

## Referències

* 1 2 Afirmat a: JPL Small-Body Database. Identificador JPL Small-Body Database: 2367943.
* 1 2 3 4 5 6 7 8 9 10 11 «JPL Small-Body Database». [Consulta: 4 març 2024].
* 1 2 3 4 5 6 «JPL Close-Approach Data: (2012 DA14)», 2013-02-13 last obs (arc=356 days; Uncertainty=0). [Consulta: 14 febrer 2013].
* 1 2 3 4 5 «Earth Impact Risk Summary: 2012 DA14». NASA/JPL Near-Earth Object Program Office. Arxivat de l'original el 2013-02-13. [Consulta: 14 febrer 2013].
* ↑ «OAM nuevo descubrimiento: Asteroide 2012 DA14». Arxivat de l'original el 2013-01-09. [Consulta: 15 febrer 2013].
* ↑ Guia sobre l'asteroide 2012 DA14
* ↑ «MPEC 2012-D51 : 2012 DA14». IAU Minor Planet Center, 24-02-2012. [Consulta: 5 març 2012]. (K12D14A)
* 1 2 3 4 5 6 7 8 Paul Chodas and Don Yeomans. «Asteroid 2012 DA14 To Pass Very Close to the Earth on February 15, 2013». NASA/JPL Near-Earth Object Program Office, 01-02-2013. Arxivat de l'original el 2015-04-06. [Consulta: 1r febrer 2013].
* ↑ «2012 DA14 Orbit». Minor Planet Center, 2013 01 09 (arc=321 days). [Consulta: 11 gener 2013].
* 1 2 3 Paul Chodas, Jon Giorgini & Don Yeomans. «Near-Earth Asteroid 2012 DA14 to Miss Earth on February 15, 2013». NASA/JPL Near-Earth Object Program Office, 06-03-2012. Arxivat de l'original el 2013-12-24. [Consulta: 6 març 2012].
* ↑ «2012DA14 Ephemerides for 15 February 2013». NEODyS (Near Earth Objects - Dynamic Site). [Consulta: 10 gener 2013].
* ↑ «Closest approaches of 2012 DA14 to known satellites - no encounter is closer than ~2000 km». Jonathan's Space Report No. 674, 10-02-2013. [Consulta: 11 febrer 2013].
* ↑ Dr. Lance A. M. Benner. «2012 DA14 Goldstone Radar Observations Planning». NASA/JPL Asteroid Radar Research, 13-01-2013. [Consulta: 15 gener 2013].
* ↑ Horizons output. «Horizon Online Ephemeris System». [Consulta: 10 gener 2013]. ("Ephemeris Type: Elements" PR value)
* ↑ «Possible meteor shower reported in eastern Russia». Reuters. Arxivat de l'original el 2013-02-22. [Consulta: 15 febrer 2013].
* ↑ «Hundreds Injured By Blasts As Meteor Falls In Russia». CBS News. CBS, 15-02-2013.
* ↑ «Sentry Risk Table». NASA/JPL Near-Earth Object Program Office. Arxivat de l'original el 2013-05-20. [Consulta: 10 febrer 2013].
* ↑ Math: 10$^{7.44}$ = 27,542,287 (See: The Palermo Technical Impact Hazard Scale Arxivat 2017-02-08 a Wayback Machine. for more information)
* ↑ «WISE Revises Numbers of Asteroids Near Earth». NASA/JPL, 29-09-2011. Arxivat de l'original el 2017-12-05. [Consulta: 6 març 2012].
* 1 2 3 Robert Marcus, H. Jay Melosh, and Gareth Collins. «Earth Impact Effects Program». Imperial College London / Purdue University, 2010. [Consulta: 9 febrer 2013]. (solution using 50 meters, 2600 kg/m^3, 12.7 km/s, 45 degrees)
* ↑ «Sandia supercomputers offer new explanation of Tunguska disaster». Sandia National Laboratories, 17-12-2007. Arxivat de l'original el 2012-02-25. [Consulta: 22 desembre 2007].
* ↑ «Record Setting Asteroid Flyby». NASA Science, 28-01-2013. Arxivat de l'original el 2013-02-08. [Consulta: 29 gener 2013].
* ↑ Will Ferguson. «Asteroid Hunter Gives an Update on the Threat of Near-Earth Objects». Scientific American, 22-01-2013. [Consulta: 23 gener 2013].
* ↑ «WayBack Machine archive from 25 Aug 2012». Wayback Machine, 25-08-2012. Arxivat de l'original el 2012-08-25. [Consulta: 10 gener 2013].

## Vegeu també

* Llista de planetes menors
* 2011 MD
* (99942) Apophis
* Impacte de meteor a Rússia en el 2013 el 15 de febrer de 2013 sobre Txeliàbinsk, Rússia - un meteor sense relació que venia d'una direcció diferent del 2012 DA14.

## Enllaços externs

* Asteroid 2012 DA14 to Safely Pass Earth (JPLnews video Feb 4, 2013)
* Guide to Asteroid 2012 DA14 Super Close Approach (Bruce Betts 2013/02/04 includes video)
* Physical characteristics of 2012 DA14, nasa.gov
* Discovery of 2012 DA14 Arxivat 2012-03-24 a Wayback Machine. (Jaime Nomen and team – La Sagra Sky Survey) - includes animated discovery images
* «MPEC 2012-D51 : 2012 DA14».